აფხაზურში შესული უნდა იყოს ქართველური ყორე-დან (ან საერთოა). ძნელი სათქმელია მეგრული ჸორ-იდან შევიდა თუ სვანური ყორ-იდან, მაგრამ არც ადირეურში და არც აფხაზურში უშუალოდ რიყეს, ქვას და ყორეს არ ნიშნავს. სამაგიეროდ ”ო”-ს წინ თანხმოვანს აფხაზური აბაგისმიერბს და ”ა” ხმოვნით აჟღერებს. შევადაროთ ქართვ. ყორან და აფხაზური  а-ҟәараан (ა-ყ˚არაან), ჭყოინდარ და а-ҷҟәандар (ა-ჭყ˚ანდარ), ხოჯა (მოლა) და а-хәаџьа (ა-ხ˚აჯა), მეგრ. ხორხი (ხერხი) და а-хәархь (ა-ხ˚არხ), სომეხი და а-шәамахь (ა-შ˚ამახ).